ไฟร์สโตน

ไฟร์สโตนไทร์แอนด์รับเบอร์ (อังกฤษ: Firestone Tire and Rubber Company) เป็นผู้ผลิตยางรถยนต์สัญชาติอเมริกัน มีสำนักงานใหญ่ตั้งอยู่ที่แนชวิลล์ รัฐเทนเนสซี ฮาร์วีย์ เอส. ไฟร์สโตน ก่อตั้งบริษัทนี้ขึ้นใน ค.ศ. 1900 ที่แอครอน รัฐโอไฮโอ โดยเริ่มแรกผลิตยางตันฝังลวดด้านข้างสำหรับรถดับเพลิง ต่อมาบริษัทขยายกิจการสู่การผลิตยางเติมลมสำหรับเกวียน รถม้า และรถล้อเลื่อนอื่น ๆ ในยุคนั้น ไฟร์สโตนตระหนักถึงการเติบโตของตลาดยางรถยนต์ จึงเป็นผู้บุกเบิกการผลิตยางรถยนต์จำนวนมาก ความสัมพันธ์อันใกล้ชิดระหว่างฮาร์วีย์ ไฟร์สโตน กับเฮนรี ฟอร์ด ส่งผลให้ไฟร์สโตนก้าวขึ้นเป็นผู้จัดหายางรถยนต์มาตรฐานติดรถ (OEM) รายหลักให้กับบริษัทฟอร์ดมอเตอร์ พร้อมทั้งรักษาฐานลูกค้าในตลาดยางทดแทนได้อย่างมั่นคง ต่อมาใน ค.ศ. 1988 บริดจสโตน ผู้ผลิตยางรถยนต์สัญชาติญี่ปุ่น เข้าซื้อกิจการไฟร์สโตน ปัจจุบันแบรนด์ไฟร์สโตนจึงดำเนินงานในฐานะส่วนหนึ่งของบริดจ์สโตนอเมริกา ดูเพิ่ม ฮาร์วีย์ เอส. ไฟร์สโตน ไฟร์สโตน-แอปสลีย์รับเบอร์ บริดจสโตน ยางรถยนต์ฟอร์มูลาวัน เอ็นทีทีอินดีคาร์ซีรีส์ อ้างอิง อ่านเพิ่ม Firestone, Harvey Samuel, and Samuel Crowther. Men and rubber: The story of business (Doubleday, Page, 1926) online Knoll, Arthur J. "Harvey S. Firestone's Liberian Investment (1922–1932)." Liberian Studies Journal 14.1 (1989): 13–33. online Skrabec Jr, Quentin R. Rubber: An American Industrial History (McFarland, 2013). แหล่งข้อมูลอื่น เว็บไซต์ทางการ Century of Progress from the Summit Memory Project